Steve Hofmeyr "25 Jaar se treffers"
Die landgoed Rust & Vrede bied vanaand 'n wynproe aan vir al die gaste. Dit is 'n beperkte rooi & wit versnit oes, met die naam Afrikaans! Daar heers 'n jolige atmosfeer terwyl die 3 gang maaltyd aan tafel bedien word.
Bibi verwelkom al die VIP's & die borg Renault Edenvale Route 24.
Dan raak die teater donker, musiek begin speel, mens hoor onder andere die geliefde stem van ant Stienie & dan stap SA se popster op die verhoog. Daar is deurentyd beedmateriaal op 'n groot skerm agter Steve, maar dit doen geen afbreuk aan die vertoning nie. Die 1 na die ander treffer volg mekaar op: 'Kyk hoe lyk ons nou', 'Laaste Lag' (wat in 1989 bekendgestel is), 'Deur jou vingers', 'Ek bly', 'Blou Ballon' (2010) & 'Pampoen' (2001). Die deurwinterde digter, skrywer & 'entertainer par excellence' vertel dat hy oor die jare 32 cd's bekend gestel het & meer as 220 liedjies opgeneem het. Hy deel vanaand ook 'snippets' van liedjies wat hy op 3 'Toeka' CD's saam met SA legends opgeneem het. Dit sluit in onder andere: 'Delta Rose' saam met Barbara Rey, 'Gypsy Girl' van David Scobie, 'Hasie' met Al Debbo & 'I wanna live just for you' saam met Tommy Oliver. Steve vertel dat kunstenaars soos Elvis Presley, Roger Whitaker, Tom Jones, Kris Kristofferson, Bob Seger & Neil Diamond 'n groot invloed op hom gehad het & hy sing dan ook 'n 'medley' van sommige van hulle musiek: 'Green green grass' (Tom Jones), 'The Gambler'(Kenny Rogers), 'If'(Roger Whitaker), 'Old time rock 'n roll'( Bob Seger) & dan volgens hom 1 van die grootste ballades van alle tye: 'We've got tonight' (van Kenny Rogers). Steve se persoonlike gunsteling kunstenaar & liedjies is van Neil Diamond & hy doen ook hiervan 'n 'medley": 'I am I said','Beautiful Noise','Longfellow Serenade'& 'Sweet Caroline'. Voordat jy die Don Williams treffer 'Amanda' sing, vertel hy die snaakse storie agter die maak van die musiekvideo daarvan saam met Demi Lee Moore. Hier was hy 'backstage' by 'n vertoning, agter 'n verhoog, in 'n gang waar hy verban is & hulle skiet die video in 'one take'! 'Feeslied', word gevolg deur die treffende 'Redgebed' & 'Jy kort'. Nadat hy 'Die Land' sing & geen politiek praat nie, val jy weg met 'Die Stem' & sonder huiwering staan die hele gehoor op aandag. Hoendervleis oomblikke wat mens trots laat voel.
Die vertoning sou nog lank kon aanhou maar agv die huidige regulasies wat streng gevolg word, kom die aand wat ons nog lank sal onthou, op 'n hoogtepunt tot 'n einde.
Volg gerus die kunstenaars, Die Blou Hond, Casa Toscana & Renault Edenvale Route 24 vir spesiale aanbiedinge & vars nuus.